als_Latn dik_Latn sag_Latn
Sulmi te Bardo nuk është ndonjë e papriturPostuar më: 20 Mars 2015 09:03
Në Tunizi ka kohë që gëlon galaksia ekstremiste, e përbërë kryesisht nga veteranë të xhihadit. Në veprim janë brinjë të Al Kaedës dhe ISIS-it, si dhe radikalët e Ansar al Sharias
Nga Guido Olimpio, Corriere della Sera
Zjarri tunizian ka kohë që digjet dhe sulmi në muzeun e Bardosë nuk është një surprizë. Autoritetet u druheshin surprizave dhe gjatë këtyre muajve i kanë shtuar operacionet e parandalimit me dhjetëra arrestime, kontrolle të shtuara nëpër kufij dhe brenda. Por nuk mjaftoi. Prania e militantëve të dhunshëm është tepër e fortë, ashtu sikurse edhe vullkani libian ndodhet shumë pranë.
Veteranët e xhihadit
Qeveria ka kohë që ka paralajmëruar për rrezikun që përbëjnë veteranët e xhihadit. Përllogaritet se janë nisur për në Irak dhe Siri rreth 2400 vullnetarë xhihadistë (disa përllogaritje të tjera thonë se janë tre mijë) dhe shumë prej tyre janë kthyer duke i shtuar radhët e ekstremistëve. Rreziku vjen nga disa fronte. Është grupi Okba bin Nafi, i lindur nga një brinjë e Al Kaedës në zonën e Magrebit, e cila ka qenë protagoniste e atentateve të ndryshme ndaj ushtarëve dhe policisë. Më pas janë “radikalët” e Ansar al Sharias, mes të cilëve ka terroristë që janë të njohur edhe në Itali, ku kanë qenë të burgosur për periudha të gjata si pasojë e hetimeve të prokurorisë vendase. Pastaj vijnë celulat e reja të ISIS-it, të cilat janë përforcuar nga elementë që janë formuar në fushë-betejën siriane, si dhe të tjerë të ardhur nga Libia, ku kanë gjetur një mikpritje të mirë mes militantëve lokalë. Ekstremistët kanë goditur në mënyrë të ashpër në rajonin e Kasserine, por kanë ndërtuar gjithashtu grupe zjarri në qytet.
Precedentët
Terroristët tunizianë kanë vrarë agjentë, dy eksponentë të spikatur të policisë lokale (Mohamed Brahmi, Chokri Belaid) dhe ushtarë. Disa syresh janë lënë shakull në mes të rrugës, disa të tjerëve iu është prerë koka apo iu është ngritur pusi në mes të një shtegu malor. Kufijtë malorë, trafiqet tradicionale të armëve dhe kontrabanda kanë qenë aleatë të çmuar për vrasësit. Më pas, afërsia me krizën libiane ka shërbyer si spondë. Jo më larg se të hënën u “celebrua” vdekja në Sirte e Ahmed al Ruajsi, i njohur me emrin e betejës Abu Zakaria al Tunisi. Ai ishte shpallur në kërkim për vrasjen e Brahimi-t dhe të Belaid-it dhe u vra gjatë një dyluftimi të armatosur.
Objektivi “i butë”
Së fundmi ka edhe një detaj për vetë operacionin. Atentatorët kanë ndjekur një mënyrë veprimi tradicionale, duke marrë në shënjestër një objektiv “të butë” – sikurse janë turistët në një muze – por ama goditën në qendër të Tunizit. Ndoshta kishin në mendje të godisnin edhe Parlamentin. Kështu që ata zunë pengjet për ta shtuar kërcënimin dhe për të pasur një mbulim mediatik të zgjatur. Ekziston frika që një gjë e tillë të jetë vetëm fillimi.
als_Latn als_Latn vec_Latn als_Latn dik_Latn als_Latn ita_Latn als_Latn als_Latn als_Latn